**Proces – verbal**

**Încheiat azi luni 6 septembrie 2021 cu ocazia derulării şedinţei extraordinare cu convocare de îndată, a Consiliului Local Coroisânmărtin,**

Sedinţa a fost convocată la data de 3 septembrie 2021 cu Dispoziţia primarului nr.81/2021.

Covocarea de îndată s-a datorat termenului de 6 septembrie 2021 la care se încheie sesiune de depunere a proiectelor prin GAL, Comuna Coroisânmărtin intenţionând să depună un proiect, având ca obiect achizionarea unui buldoexcavator cu accesorii, iar hotarârea consiliului local privind implementarea acestuia este o componentă obligatorie a dosarului.

De la şedinţă absentează domnii consilieri Gândilă Doru, care a informat secretarul general că nu va putea da curs convocării şi Tânţărean Claudiu Ioan, secretarul informând că domnul Tântărean a fost convocat dar a anunţat că nu va da curs convocării şi că a luat la cunoştinţă faptul că îi va fi încetat mandatul în cazul în care nu motivează absenţele anterioare.

Sedinţa se desfăşoară în Căminul Cultural Coroisânmărtin respectandu-se regulile de distanţare socială.Domnul preşedinte Moldovan Călin preia conducerea lucrărilor şedinţei şi supune la vot proiectul Odinii de zi transmis cu 2 zile înainte de data şedinţei :

1. **Proiect de hotărâre privind constatarea încetării de drept, înainte de termen, a unui mandat de consilier local – initiator primar.**
2. **Proiect de hotărâre privind implementarea proiectului „Achiziţie buldoexcavator cu atașamente de către Comuna Coroisînmărtin, Județul Mureș” –iniţiator primar.**

Ordinea de Zi aste adoptată cu unanimitate de voturi.

 In continuare secretarul dă citire procesului-verbal al şedinţei anterioare, care este aprobat cu unanimitate de voturi.

 Pentru primul punct al Ordinii de Zi domnul primar dă citire proiectului de hotărâre şi explică faptul că trebuie respectată procedura legală domnul Tânţarean absentând la patru şedinţe consecutive ale consiliului local s-a întocmit referatul constatator şi a iniţiat acest proiect de hotărâre privind încetarea mandatului de consilier înainte de termen iar introducerea pe Ordinea de Zi dată fiind apariţia evenimentului, nu mai suportă amânare. Secretarul general subliniază că domnul Tînţărean Claudiu Ioan are termen de contestaţie 10 zile de la momentul comunicării hotărârii însă nelocuind pe raza comunei va trebui sa-l caute pentru a-i înmâna Hotărârea dacă se va dopta. Nefiind discuţii domnul preşedinte supune la vot **HCL nr.37/2021** se adoptă cu opt voturi pentru şi o abţinere, doamna Varga Rebeka a preferat să se abţină, din nouă consilieri prezenţi.

 In continuare se trece la punctual 2 privitor la achiziţia unui buldoexcavator cu ataşamente, care a şi făcut obiectul convocării de îndată a consiliului local, prin referatul de aprobare primarul subliniind necesitatea achiziţionării unui astfel de utilaj chiar dacă nu se încadrează în suma de 70 mii iar diferenţa va fi suportată din bugetul local. Deasemenea secretarul aminteşte că la solicitarea echipei de proiectare trebuie avut în vedere că în perspectivă va fi supus aprobării un proiect de Hotărâre prind infiinţarea serviciului public de gospodărire comunală şi în subsidiar Regulamentul acestui serviciu, domnii consilieri fiind de acord să se facă toţi paşii necesari implementării cu succes a proiectului. Nemaifiind alte discuţii se supune la vot **HCL nr.38/2021** se adoptă cu unanimitate de voturi.

 După epuizarea Ordinii de Zi domnul primar informează că speră ca la şedinţa ordinară din septembrie să dispună de ridicările topografice necesare pentru a cuprinde în domeniul privat al comunei sediul fostului CAP din Coroisânmărtin astfel încât, lucrările programate in acel perimetru să poată demara. Deasemenea domnul primar aminteşte că sediul administrativ nu suportă etajarea astfel încât are în vedere o procedura de extindere a acestuia.

 Secretarul reaminteşte că pe Ordinea de Zi a şedinţei ordinare din luna septembrie va fi cuprinsă modificarea Organigramei pentru a fi armonizată cu modificările legislative intervenite dar si pentru a implementa o strategie de personal cu proiectie în viitor. Doamna Varga Rebeka susţine că pe postul de buldoecavatorist ar trebui propus şoferul de pe mocrobusul şcolar căruia să i se completeze fişa postului, domnul primar răspunzând că va trebui numit şi un şef SVSU la solicitarea ISU Mureş, domnul Nilca exercitând momentan această funcţie în completarea funcţiei de şofer. Secretarul spune că domnului Nilca i s-a pus în vedere că deşi a absolvit cursul organizat de ISU Mureş va trebui să dovedească că dispune de competenţele necesare pentru a exercita aceasta funcţie importantă, în caz contrar va trebui organizat concurs şi pentru această funcţie. Deasemenea doamna Varga spune că sunt absolvenţi din comună care ar fi intresaţi de un serviciu, secretarul spunând că în primărie au mai fost debutanţi şi au placat după ce s-a muncit cu ei, întrucât primăria nu oferă o carieră ascendentă şi nici salariile nu sunt suficient de motivante, doar persoanele care au vocatiie rămân pe aceste funcţii, oportunităţile din mediul privat pentru cei tineri pot asigura venituri mult mai mari astfel că trebuie bine gândită strategia întrucât şi persoanele care au experienţă sunt potrivite dând exemplul doamnei de la compartimentul stare civilă şi asistenţă socială.

Nemaifiind alte discuţii şedinţa se încheie.

**Preşedinte de şedinţă, Contrasemnează : Secretar general,**

 **Moldovan Călin Pop Mircea**